**Referat møte mellom Øystre Slidre kommune og Javnlie Vel 26.5.2021 (møtet på Teams)**

Til stede: Jostein Aanestad (JA), rådmann Øystre Slidre kommune Thomas Koch, (TK)VA-ingeniør Øystre Slidre kommune Tone Israelsen, (TI)styret Javnlie Vel Sven Magnus Bjørne-Larsen, (SB-L) styret Javnlie Vel Frantz Leonard Nilsen, (FLN) styret Javnlie Vel Sjur Krog Martinsen, (SMK) ressursperson Javnlie Vel Sigurd Grande, (SG) ressursperson, Javnlie Vel

1. Prosess knyttet til Vann- og avløpsplaner i kommunen : JA redegjorde for prosess knyttet til kommunens planer med rehabilitering og nyetableringer av trygge, robuste og miljøvennlige VA-løsninger. Vedtatte temaplan vann- og avløp ligger fast, men det har vært nødvendig å revidere handlingsplanen. Det er den reviderte handlingsplanen som er vedtatt av kommunestyret nå etter en høringsrunde der også Javnlie Vel ga innspill gjennom Vel-sammenslutningen i Øystre Slidre. Planarbeidet knyttet til etablering av vann- og avløpsløsninger i fjellområdene (Luskeråsen, Gravfjell, Javnlie) starter høsten 2021 og tentativt starter arbeidene i 2022 med antatt ferdigstillelse i løpet av 2027. Kommunen opplever stor variasjon i interessen for VA. Større utbygginger i området vil ikke bli gjennomført før VA-løsning er på plass.
2. Gjennomgang av relevante forhold i vedtatte reviderte VA-plan: JA redegjorde for relevante forhold. Planen er i en tidlig fase og det er kun hovedtraseen gjennom Javnlia som er tegnet inn, og den endelige plasseringen av denne kan avvike fra skisse vedlagt revidert Va-plan. Det planlegges for at alle hytteeiere (unntatt de få i Javnlie der spredt avløp er eneste alternativ nå) vil bli pålagt tilknytning til kommunalt vann- og avløpsnett såfremt etablering av stikkledning fra hytte til kommunalt nett ikke utgjør en kostnad for hytteeier ut over 250 000 kroner. SB-L er tvilende til om hytteeiere som i dag verken har strøm eller innlagt vann kan pålegges tilkopling. Kommunen gjør en vurdering på dette og gir en tilbakemelding til Javnlie Vel. SG spør om det kan være aktuelt kun å pålegge hytteeierne å knytte seg til det kommunale avløpsnett, men JA sier at planen innebærer (tvungen) tilknytning til både vann- og kloakk. SMK kom med innspill til kommunen at denne tilrettelegger slik at det blir så enkelt som mulig for hytteeierne å koble seg på.
3. Økonomi: Utover kostnad med privat stikkledning til kommunalt nett kommer en tilknytningavgift (kr 300/kvm vann, kr 400/kvm avløp) i tillegg til årlig avgift vann/kloakk. FLN spilte inn om det er tenkelig at hytteeierne gjennom et forskudd kunne forskyve tilknytningspunktet nærmere hyttene slik at det kommunale prosjektet utvides, men sikrer en bedre og bedre styrt utbyggingsprosess. JA melder tilbake at dette burde det være mulig å diskutere og se nærmere på.
4. Eventuelt: TI spilte inn en bekymring for anleggsvirksomhet i myrområder med fare for at dette kan bidra til redusert fordrøyningskapasitet av overvann, spesielt om våren i snøsmelting.

SMK ønsket å påpeke at det også er mange i området som ser fram til og setter pris på at det arbeides med å tilknytte hyttene til kommunalt VA-anlegg og at dette også utvilsomt vil øke verdien på hyttene.

Referent: Frantz Leonard Nilsen

Se svar fra rådmannen. Frantz

Fra: **Jostein Aanestad** <Jostein.Aanestad@oystre-slidre.kommune.no>
Date: man. 31. mai 2021 kl. 10:37
Subject: VS: referat møte Øystre Slidre kommune og Javnlie Vel
To: Frantz Leonard Nilsen <frantz.l.nilsen@gmail.com>

Hei.

Viser til referatet. Har sjekka opp det spørsmålet om tilknytting og fått følgjande svar:

«PBL gir hjemmel til å pålegge alle bustadhus tilkobling. Hytter har ikke slik tilkoblingsplikt direkte hjemlet. I vår arealdel er det imidlertid krav om at alle hytter som har eller skal ha innlagt vann må koble seg til. Det betyr at hytter som ikke har innlagt vann ikke kan kreves tilkoblet slik KPA er nå.»

Beste helsing

Jostein Aanestad

Rådmann

Tlf: 99165935

E-post: jostein.aanestad@oystre-slidre.kommune.no